8kun

8kun (vuoteen 2019 asti 8chan) on vuonna 2013 perustettu kuvafoorumi.Samuel Greengard, 4chan and 8chan (8kun) Britannica, viitattu 27.7.2024 Siitä kehittyi äärioikeiston ja QAnon-salaliittoteorian kannattajien pitkään suosima alusta.Kari Paul, Luke Harding, Severin Carrell, Far-right website 8kun again loses internet service protection following Capitol attack The Guardian 15.1.2021, viitattu 27.7.2024 Sivustolla on jaeltu myös lapsipornoa.Patrick Howell O’Neill, 8chan, the central hive of Gamergate, is also an active pedophile network Cashmere Magazine 17.11.2014, viitattu 27.7.2024 Fredrick Brennan perusti 8kunin vuonna 2013. Hän teki siitä 4chania ulkoisesti muistuttavan, mutta antoi käyttäjille mahdollisuuden omien aihealueiden luomiseen. Näin palvelu otti käyttöönsä Redditin edut. 8kun oli aluksi harvojen käyttämä, mutta sen suosio kasvoi voimakkaasti vuonna 2014. Tuolloin 4chan kielsi Gamergate-häirintäkampanjaan liittyneiden keskustelujen jatkamisen. 8kun-alustaa mainostettiin 4chania laajemman sananvapauden turvaavana. 8kunin hallintokulut nousivat, ja ne yritettiin kattaa Patreonin kautta kerätyillä lahjoituksilla. Patreon kuitenkin lopetti 8kunin palvelemisen pian käyttöehtojen rikkomisen johdosta. Vuoden 2014 loppupuolella Brennan myi sivuston Jim Watkinsille. Hän toimi silti sivuston muodollisena ylläpitäjänä vuoteen 2016 saakka. Vuoden 2018 alkupuolella QAnon- salaliittoteoriaan liittyneet julkaisut, ”Q-dropit” siirtyivät 4chanista 8kuniin. Jim Watkinsia on jopa epäilty niiden kirjoittajaksi. Henkilökohtainen riitaantuminen ja 8kunin kasvussa ollut ekstremistisen materiaalin määrä johtivat siihen, että Fredrick Brennan katkaisi yhteytensä Jim Watkinsiin ja 8kuniin vuonna 2018. 8kun oli lisäksi jonkin aikaa poistettuna Googlen hakutuloksista lapsipornoepäilyjen perusteella vuonna 2015. Palveluntarjoajat vetivät palvelunsa 8kunilta vuonna 2019 sen kytkeydyttyä useisiin suuren näkyvyyden saaneisiin äärioikeistolaisiin väkivallantekoihin. Christchurchin moskeijaiskut videoitiin suorana lähetyksenä laudalle, jonka muut keskustelijat ylistivät iskua ja kannustivat muita ylittämään Christchurchin joukkomurhaajan uhrien lukumäärän. Lisäksi Powayn synagoga-ammuskelun tekijä julkaisi 8kun-alustalla antisemitististä sisältöä ennen rikostaan.Ian Bogost, The Meme Terrorists The Atlantic 30.4.2019, viitattu 28.7.2024 El Pason ammuskelun tekijä ilmaisi tukensa valkoiselle ylivallalle ja ihailunsa Christchurchin joukkomurhaajaa kohtaan 8kunissa vain hieman ennen tekoaan. Watkinsia kuultiin Yhdysvaltain edustajainhuoneessa käsiteltäessä 8kunin roolia väkivaltaisten ääriliikkeiden kannattajien turvapaikkana. 8kun oli lähes kolmen kuukauden ajan poissa, mutta palasi nettiin marraskuussa 2019. Tällöin alkuperäisen 8chan-nimen tilalle otettiin nimi 8kun. Yhdysvaltain kongressitalon valtaukseen vuonna 2021 osallistuneet käyttivät 8kunia kommunikoinnissaan, minkä seurauksena Watkins kutsuttiin jälleen kongressiin todistajana. 8kunia oli suojannut palvelunestohyökkäyksiltä lokakuusta 2020 lähtien DDoS-Guard, joka kuitenkin katkaisi yhteytensä 8kuniin kongressitalon valtauksen jälkeen. 8kunin ja DDoS-Guardin välisen yhteyden paljasti ensimmäisenä turvallisuusalan tutkija ja toimittaja Brian Krebs. Helmikuussa 2024 8kun otti käyttöön keskustelubotin.Lucas Ropek, 8kun Made an AI Chatbot and It Totally Sucks Gizmodo 6.2.2024, viitattu 27.7.2024 == Lähteet == Luokka:Kuvafoorumit Luokka:Politiikkaan ja yhteiskuntaan liittyvät salaliittoteoriat Luokka:Lapsiporno